Pavlova poslanica Rimljanima (Šarić)/Glava 14.
1 A slaboga u vjeri primajte lijepo, a da ne sudite o mišljenju njegovu. 

2 Jer jedan vjeruje, da smije sve jesti, a koji je slab, jede zelje. 

3 Koji jede, neka ne prezire onoga, koji ne jede, i koji ne jede, neka ne osuđuje onoga, koji jede, jer ga je Bog primio, 

4 Tko si ti, koji sudiš tuđemu slugi? On svojemu gospodaru stoji ni pada; a stajat će, jer ga može Gospodin podignuti. 

5 Jer jedan razlikuje dan od dana, a drugi drži sve dane da su jednaki: svaki neka je uvjeren za svoju misao! 

6 Koji na dan pazi, zbog Gospodina pazi; i koji jede, zbog Gospodina jede, jer zahvaljuje Bogu. I koji ne jede, zbog Gospodina ne jede, i zahvaljuje Bogu. 

7 Jer ni jedan od nas ne živi samomu sebi, i ni jedan ne umire samomu sebi. 

8 Jer ako živimo, Gospodinu živimo, i ako umiremo, Gospodinu umiremo. Ako dakle živimo, ili ako umiremo, Gospodnji smo. 

9 Jer zato Krist umrije i oživje, da zavlada i mrtvima i živima. 

10 A ti zašto sudiš brata svojega ni ti zašto prezireš brata svojega? Jer svi ćemo stajati pred sudom Božjim. 

11 Jer je pisano: "Tako živ ja, govori Gospodin, meni će se pokloniti svako koljeno, i svaki će jezik slaviti Boga." 

12 Tako će dakle svaki od nas dati Bogu račun za sebe. 

13 Zato ne sudimo više jedan drugoga; nego ovo većma mislite, da ne postavljate bratu spoticanja ili biti uzrok povoda za zlo! 

14 Znam i uvjeren sam u Gospodinu Isusu, da ništa nije nečisto po sebi, osim onomu, koji misli, da je što nečisto, onomu je nečisto. 

15 A ako je brat tvoj zbog jela žalostan, već ne postupaš po ljubavi. Ne upropašćuj jelom svojim onoga, za kojega je Krist umro! 

16 Dakle neka se ne psuje vaše dobro! 

17 Jer kraljevstvo Božje nije jelo i piće, nego pravda i mir i radost u Duhu Svetome. 

18 Jer tko u ovome služi Kristu, ugodan je Bogu i mio ljudima. 

19 Tako dakle starajmo se za ono, što promiče mir, i potičimo jedan drugoga na dobro! 

20 Ne ruši djela Božjega zbog jela; jer je sve čisto; nego je zlo za čovjeka, koji jede sa spoticanjem. 

21 Dobro je ne jesti mesa, i vina ne niti, i ono ne činiti, na što se tvoj brat spotiče, ili se smučuje, ili slabi. 

22 Imaš vjere? Imaj je sam za sebe pred Bogom! Blagoslovljen je, koji sam sebe ne sudi za ono, što nađe za pravo! 

23 A koji sumnja, ako jede, osuđen je, jer ne radi po vjeri. A sve, što ne biva po vjeri, jest grijeh. 

Pavlova poslanica Rimljanima (Šarić)